เรื่องร้องเรียน (ท่อระบายน้ำ,น้ำท่วม,ความสะอาด,ถนน) วันที่ 2022-09-07 09:19:01 — แขวงตลาดบางเขน เขตหลักสี่ กรุงเทพมหานคร
1. สถานที่เกิดเหตุ: ถนนทางเข้าหมู่บ้านเศรณีปาร์ค ซอยวิภาวดีรังสิต 60 แยก 14 ถนนวิภาวดีรังสิต แขวงตลาดบางเขน เขตหลักสี่ กทม. 10210 

ปัญหา: (ทั้งที่น้ำที่ขังบนถนนในบริเวณข้างเคียงอื่นได้ลดไปหมดแล้ว) แต่ปัจจุบันยังคงมีขังน้ำท่วมซอยทางเข้าหมู่บ้านเศรณีปาร์คอย่างหนักอยู่ ตั้งแต่บริเวณปากซอยวิภาวดีรังสิต60แยก14 เข้ามาถึงตัวหมู่บ้าน ดังภาพ 

ซึ่งบริเวณดังกล่าวเป็นทางสาธารณะจึงอยากให้หน่วยงานที่เกี่ยวข้องช่วยตรวจสอบสาเหตุของปัญหาการระบายน้ำในบริเวณดังกล่าวด้วย 

จากการสันนิษฐานของผู้คนในหมู่บ้านตามมาตรฐานวิญญูชนทั่วไป อาจเป็นเพราะมีการอุดตันของท่อจากการไม่ได้ขุดลอกมานาน หรือ อาจเป็นเพราะบริเวณข้างๆถนนทางเข้าหมู่บ้านเศรณีปาร์ค ตลอดแนวนั้น กำลังมีการก่อสร้างหมู่บ้านอีกแห่งหนึ่งอยู่ (เพราะก่อนหน้าที่จะมีการสร้างหมู่บ้านแห่งใหม่ดังกล่าวนี้ น้ำในบริเวณปัญหานั้นจะระบายเร็วกว่านี้มาก ไม่เคยมีปัญหาน้ำขังข้ามวันแบบนี้มาก่อน)

ไม่แน่ใจว่ามีขยะอุดตันในท่อระบายน้ำ หรือ มีวัสดุในการก่อสร้าง เช่น ทราย หรือ กรวด ฯลฯ จะมีการลงไปอุดตันท่อระบายน้ำในบริเวณดังกล่าวหรือไม่ 
จึงอยากให้ทางการช่วยเข้ามาตรวจสอบการระบายน้ำในบริเวณปัญหาด้วย 

หากมีการอุดตันของท่อระบายน้ำจริง ช่วยเข้ามาดำเนินการขุดลอกด้วย